**Polyfunkčný komplex Cassovar** *(v príprave od 3. apríla 2007 vo výstavbe od novembra 2007, kompletne dokončený v roku 2012)* sa nachádza na mieste bývalého Pivovaru Bauernebl a syn (*Pivovar Cassovar*) na Žriedlovej ulici v Košiciach.

Popis
-----

**Cassovar Komplex** je väčšia polyfunkčná zóna s administratívnym, obchodným a obytným využitím.
Komplex je postavený na 2,4 hektárovom pozemku bývalého miestneho pivovaru (po ktorom bol pomenovaný celý projekt) v širšom centre mesta Košice.

Z areálu bývalého pivovaru ostal len 60 metrov vysoký murovaný komín a Kaplnka sv. Floriána. Od roku 2010 na mieste ruín stojí 96 nadštandardných bytov, dve administratívne budovy, služby, obchody a reštaurácie doplnené parkoviskom v podzemí s kapacitou 465 miest.

Po realizácii I. etapy Cassovaru v rokoch 2008 – 2010, spoločnosť Skanska zrealizovala aj druhú etapu výstavby tohto biznis centra. Investorom II. etapy projektu bola spoločnosť *Hotel Cassovar a.s. Košice*. Ukončenia diela v hodnote približne 24,15 mil. eur, bolo knocom roka 2012.

Historická budova pivovaru
--------------------------

Podľa pôvodných plánov sa mala historická budova pivovaru z roku 1903 zachovať a mala slúžiť ako múzeum pivovarníctva. Budova sa však v januári 2008 nebezpečne naklonila a musela byť asanovaná.

Obytná časť
-----------

### Rezidencia Cassovar

Obytná časť pozostáva z 96 nadštandardných bytov. Stavbu tejto časti zahájili v polovici novembra 2007. Hrubá stavba bola dokončená začiatkom septembra 2008, oficiálne otvorenie sa konalo v roku 2009.

Administratívna časť
--------------------

Administratívna časť pozostáva z dvoch približne rovnakých budov. Stavbu tejto časti zahájili v máji 2008. Prvá etapa bola dokončená v decembri 2010 a druhá etapa v roku 2012.

### Cassovar Business Center I

*CBC I.* pozostáva z kancelárskej časti triedy A, obchodno-relaxačnej časti a podzemného parkoviska. V kancelárskej časti s výmerou 13 510 m² momentálne pracuje 1 250 zamestnancov. Väčšina priestorov je obsadená spoločnosťou Deutsche Telekom IT Solutions Slovakia Súčasťou tohto celku je Cassovar Galéria, ktorá poskytuje maloobchodné priestory na ploche 6 986 m² určených pre obchody, reštaurácie a voľný čas.

### Cassovar Business Center II

*CBC II.* je kancelárska budova postavená v roku 2013 ako druhá fáza projektu Cassovar Komplex. Budova poskytuje 16 082 m² kancelárskych priestorov triedy A, v ktorých pracuje 1 200 zamestnancov. Budova poskytuje 643 m² maloobchodných priestorov, ktoré sú súčasťou Cassovar Galérie.

Maloobchodná časť
-----------------

### Cassovar Galéria

Zmienené kancelárske celky sú prepojené s Cassovar Galériou, ktorá ponúka 7 629 m² prenajímateľných maloobchodných priestorov. Obchodné priestory sú tvorené 40 maloobchodnými jednotkami. Zelená strecha nad retailovou časťou je využitá ako vonkajšia oddychová zóna s reštauráciou. Cassovar Galéria bola kopletne dokončená v roku 2017.

Referencie
----------

1. ↑  FEDOROVÁ, Lenka. *Aupark, Cassovar a Steel Aréna: 3 stavby, ktoré zmenili tvár mesta, FOTO* [online]. Košice: kosice.dnes24.sk, 2017-10-03, [cit. 2021-01-03]. Dostupné online.
2. 1 2 3 4 5 6 7 8   *Cassovar KOMPLEX* [online]. Košice: cassovar.sk, [cit. 2019-05-07]. Dostupné online.
3. 1 2  KIZEK, Marián. Namiesto košického pivovaru už stojí moderný komplex. *sme.sk* (Bratislava: Petit Press), 2010-05-29. Dostupné online [cit. 2020-12-31]. ISSN 1335-4418.
4. 1 2 3 4  Cassovar Galéria. *O nás* [online]. Košice: cassovargaleria.sk, [cit. 2019-05-07]. Dostupné online.
5. ↑  Skanska SK a.s.. *Košický Cassovar Business Center sa rozrastá o ďalší polyfunkčný objekt* [online]. skanska.sk, 2012-01-19, [cit. 2019-05-07]. Dostupné online.
6. ↑   Rezidencia CASSOVAR. *ASB.sk* (Bratislava: JAGA GROUP), 2011-09-15. Dostupné online [cit. 2021-01-03].

Iné projekty
------------

Commons
* Spolupracuj na Commons Commons ponúka multimediálne súbory na tému **Cassovar (polyfunkčný komplex)**

Externé odkazy
--------------

* Oficiálna stránka polyfunkčného centra
* Oficiálna stránka Cassovar Galérie


|  |  |
| --- | --- |
| Portal | Košický portálArchitektonický portál |

| * z
* d
* u
Nákupné centrá v Košiciach |
| --- |
| 
* Aupark (33 830 m²)
* Optima (53 300 m²)
* Galéria (30 000 m²)
* Cassovar Galéria (13 500 m²)
* Cassovia (24 000 m²)
* OD Dargov (29 510 m²)
* OG Naša (4 250 m²)
* ShopBox (7 000 m²)
* TESCO (21 485 m²)
* OD Urban (8 000 m²)
* Železničná stanica (2 663 m²)

 |